ET Euroopa Liidu Teataja L 147/3

KOMISJONI MÄÄRUS (EL) 2015/896,

11. juuni 2015,

millega muudetakse Euroopa Parlamendi ja nõukogu määruse (EÜ) nr 396/2005 IV lisa seoses teatavates toodetes või nende pinnal esinevate Trichoderma polysporum'i tüve IMI 206039, Trichoderma asperellum'i (endine T. harzianum) tüvede ICC012, T25 ja TV1, Trichoderma atroviride (endine T. harzianum) tüvede IMI 206040 ja T11, Trichoderma harzianum'i tüvede T-22 ja ITEM 908, Trichoderma gamsii (endine T. viride) tüve ICC080, Trichoderma asperellum'i (tüvi T34), Trichoderma atroviride tüve I-1237, geraniooli, tümooli, sahharoosi, raud(III)sulfaadi, raud(II)sulfaadi ja foolhappe jääkide piirnormidega

(EMPs kohaldatav tekst)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (1) eriti selle artikli 5 lõiget 1,

ning arvestades järgmist:

(1) Trichoderma polysporum'i tüve IMI 206039, Trichoderma asperellum'i (endine T. harzianum) tüvede ICC012, T25 ja TV1, Trichoderma atroviride (endine T. harzianum) tüvede IMI 206040 ja T11, Trichoderma harzianum'i tüvede T-22 ja ITEM 908, Trichoderma gamsii (endine T. viride) tüve ICC080, Trichoderma asperellum'i (tüvi T34), Trichoderma atroviride tüve I-1237, sahharoosi, geraniooli ja tümooli suhtes ei ole kehtestatud konkreetseid jääkide piirnorme ning neid aineid ei ole kantud määruse (EÜ) nr 396/2005 IV lisasse; seepärast kohaldatakse nende puhul kõnealuse määruse artikli 18 lõike 1 punktis b sätestatud vaikimisi väärtust 0,01 mg/kg. Raud(III)sulfaat, raud(II)sulfaat ja foolhape on kantud määruse (EÜ) nr 396/2005 IV lisasse.

(2) Trichoderma polysporum'i tüve IMI 206039, (2) Trichoderma asperellum'i (endine T. harzianum) tüvede ICC012, T25 ja TV1, (3) Trichoderma atroviride (endine T. harzianum) tüvede IMI 206040 ja T11, (4) Trichoderma harzianum'i tüvede T-22 ja ITEM 908, (5) Trichoderma gamsii (endine T. viride) tüve ICC080, (6) Trichoderma asperellum'i (tüvi T34) (7) ja Trichoderma atroviride tüve I-1237 (8) puhul ei saanud Euroopa Toiduohutusamet (edaspidi „amet”) teha järeldust tarbijatele toidu kaudu avalduva riski hindamise kohta, sest teave ei olnud täies ulatuses kättesaadav ja riskijuhtijatel tuli asjaolusid täiendavalt kaaluda. Kõnealused täiendavad kaalutlused esitati vastavates läbivaatamisaruannetes, (9) milles jõuti järeldusele, et nimetatud ained ei ole inimesele patogeensed ega tekita eeldatavalt toksiine, mis mõjutavad inimeste tervist. Seda arvestades leiab komisjon, et nende ainete lisamine määruse (EÜ) nr 396/2005 IV lisasse on asjakohane.

(3) Tümooli (10) puhul ei saanud amet teha järeldust tarbijatele toidu kaudu avalduva riski hindamise kohta, sest teave ei olnud täies ulatuses kättesaadav ja see aine kiideti vastavalt komisjoni rakendusmäärusele (EL) nr 568/2013 (11) heaks tingimusel, et esitatakse kinnitav teave. Tümooli esineb looduslikult taimedes. Seepärast peetakse asjakohaseks lisada kõnealune aine ajutiselt määruse (EÜ) nr 396/2005 IV lisasse kuni ameti põhjendatud arvamuse esitamiseni vastavalt artikli 12 lõikele 1.

(4) Geraniooli (12) puhul ei saanud amet teha järeldust tarbijatele toidu kaudu avalduva riski hindamise kohta, sest teave ei olnud täies ulatuses kättesaadav ja see aine kiideti vastavalt komisjoni rakendusmäärusele (EL) nr 570/2013 (13) heaks tingimusel, et esitatakse kinnitav teave. Geraniooli esineb looduslikult taimedes. Seepärast peetakse asjakohaseks lisada kõnealune aine ajutiselt määruse (EÜ) nr 396/2005 IV lisasse kuni ameti põhjendatud arvamuse esitamiseni vastavalt artikli 12 lõikele 1.

(5) Sahharoos on kooskõlas Euroopa Parlamendi ja nõukogu määrusega (EÜ) nr 1107/2009 (14) kiidetud heaks põhiainena. Komisjon leiab, et võttes arvesse komisjoni rakendusmäärust (EL) nr 916/2014, (15) on selle aine lisamine määruse (EÜ) nr 396/2005 IV lisasse asjakohane.

(6) Raud(III)sulfaat ei ole vastavalt määrusele (EÜ) nr 1107/2009 toimeaine. Seepärast ei kuulu see aine määruse (EÜ) nr 396/2005 reguleerimisalasse. Seda arvestades peetakse asjakohaseks see aine määruse (EÜ) nr 396/2005 IV lisast välja jätta.

(7) Komisjoni otsusega 2007/442/EÜ (16) nähakse ette foolhappe kandmata jätmine nõukogu direktiivi 91/414/EMÜ (17) I lisasse. Kuna sellest tulenevalt ei kohaldata foolhappe suhtes määruse (EÜ) nr 396/2005 artiklit 12, on asjakohane foolhapet käsitlevale kandele järgnev ja kõnealusele sättele viitav joonealune märkus 1 välja jätta.

(8) Raud(II)sulfaat ja foolhape on vastavalt Euroopa Parlamendi ja nõukogu direktiivile 2002/46/EÜ (18) toidulisandid. IV lisas loetletud muud ained on toidu lisaained või lõhna- ja maitseained. Seepärast on asjakohane muuta joonealuse märkuse 2 sõnastust nii, et osutataks laiemalt muudele konkreetsetele toidu- ja söödaalastele õigusaktidele.

(9) Kuna jääkide piirnormide asjaomaste muudatuste puhul on lähtutud ameti järeldustest ja arvesse võetud käsitletava küsimusega seotud asjakohaseid tegureid, on need muudatused kooskõlas määruse (EÜ) nr 396/2005 artikli 5 lõike 1 ja artikli 14 lõike 2 asjakohaste nõuetega.

(10) Määrust (EÜ) nr 396/2005 tuleks seepärast vastavalt muuta.

(11) Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 396/2005 IV lisa muudetakse vastavalt käesoleva määruse lisale.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. juuni 2015 Komisjoni nimel president Jean-Claude JUNCKER

(1) ELT L 70, 16.3.2005, lk 1.

(2) Euroopa Toiduohutusamet. Conclusion on the peer review of the pesticide risk assessment of the active substance Trichoderma polysporum strain IMI 206039 („Järeldused toimeaine Trichoderma polysporum'i tüve IMI 206039 pestitsiidina kasutamise riskihindamist käsitleva vastastikuse eksperdiarvamuse kohta”). EFSA Journal 2013; 11(1): 3035 [38 lk]. doi:10.2903/j.efsa.2013.3035.

(3) Euroopa Toiduohutusamet. Conclusion on the peer review of the pesticide risk assessment of the active substance Trichoderma asperellum strains ICC012, T25 and TV1 („Järeldused toimeaine Trichoderma asperellum'i tüvede ICC012, T25 ja TV1 pestitsiidina kasutamise riskihindamist käsitleva vastastikuse eksperdiarvamuse kohta”). EFSA Journal 2013; 11(1): 3036 [61 lk]. doi:10.2903/j.efsa.2013.3036.

(4) Euroopa Toiduohutusamet. Conclusion on the peer review of the pesticide risk assessment of the active substance Trichoderma atroviride strains IMI-206040 and T11 („Järeldused toimeaine Trichoderma atroviride tüvede IMI-206040 ja T11 pestitsiidina kasutamise riskihindamist käsitleva vastastikuse eksperdiarvamuse kohta”). EFSA Journal 2013; 11(1): 3056 [59 lk]. doi:10.2903/j.efsa.2013.3056.

(5) Euroopa Toiduohutusamet (2013). Conclusion on the peer review of the pesticide risk assessment of the active substance Trichoderma harzianum Rifai strains T-22 and ITEM-908 („Järeldused toimeaine Trichoderma harzianum Rifai tüvede T-22 ja ITEM-908 pestitsiidina kasutamise riskihindamist käsitleva vastastikuse eksperdiarvamuse kohta”). EFSA Journal 2013; 11(10): 3055 [47 lk]. doi:10.2903/j.efsa.2013.3055.

(6) Euroopa Toiduohutusamet. Conclusion on the peer review of the pesticide risk assessment of the active substance Trichoderma gamsii ICC080 („Järeldused toimeaine Trichoderma gamsii ICC080 pestitsiidina kasutamise riskihindamist käsitleva vastastikuse eksperdiarvamuse kohta”). EFSA Journal 2013; 11(1): 3062 [29 lk]. doi:10.2903/j.efsa.2013.3062.

(7) Euroopa Toiduohutusamet. Conclusion on the peer review of the pesticide risk assessment of the active substance Trichoderma asperellum strain T34 („Järeldused toimeaine Trichoderma asperellum'i tüve T34 pestitsiidina kasutamise riskihindamist käsitleva vastastikuse eksperdiarvamuse kohta”). EFSA Journal 2012; 10(5): 2666 [37 lk]. doi:10.2903/j.efsa.2012.2666.

(8) Euroopa Toiduohutusamet. Conclusion on the peer review of the pesticide risk assessment of the active substance [Trichoderma atroviride strain I-1237] („Järeldused toimeaine Trichoderma atroviride tüve I-1237 pestitsiidina kasutamise riskihindamist käsitleva vastastikuse eksperdiarvamuse kohta”). EFSA Journal 2012; 10(10): 2706 [33 lk]. doi:10.2903/j.efsa.2012.2706.

(9)

— Läbivaatamisaruanne toimeaine Trichoderma polysporum IMI 206039 kohta. Koostatud alalise toiduahela ja loomatervishoiu komitee 11. juuli 2008. aasta koosolekul lähtuvalt eesmärgist kanda Trichoderma polysporum IMI 206039 direktiivi 91/414/EMÜ I lisasse. SANCO/1867/08 – rev. 6, 11. juuli 2014.

— Läbivaatamisaruanne toimeaine Trichoderma asperellum (endine T. harzianum) ICC012 kohta. Koostatud alalise toiduahela ja loomatervishoiu komitee 11. juuli 2008. aasta koosolekul lähtuvalt eesmärgist kanda Trichoderma asperellum (endine T. harzianum) ICC012 direktiivi 91/414/EMÜ I lisasse. SANCO/1842/08 – rev. 5, 11. juuli 2014.

— Läbivaatamisaruanne toimeainete Trichoderma gamsii ICC080 (endine Trichoderma viride tüvi ICC080), Trichoderma asperellum T25* (varem klassifitseeritud kui Trichoderma viride tüvi T-25) ja Trichoderma asperellum TV1 (varem klassifitseeritud kui Trichoderma viride tüvi TV1) kohta. Koostatud alalise toiduahela ja loomatervishoiu komitee 11. juuli 2008. aasta koosolekul lähtuvalt eesmärgist kanda Trichoderma gamsii ICC080 (endine Trichoderma viride tüvi ICC080), Trichoderma asperellum T25* (varem klassifitseeritud kui Trichoderma viride tüvi T-25) ja Trichoderma asperellum TV1 (varem klassifitseeritud kui Trichoderma viride tüvi TV1) direktiivi 91/414/EMÜ I lisasse. SANCO/1868/08 – rev. 6, 11. juuli 2014.

— Läbivaatamisaruanne toimeaine Trichoderma atroviride IMI 206040 (endine T. harzianum IMI 206040) kohta. Koostatud alalise toiduahela ja loomatervishoiu komitee 11. juuli 2008. aasta koosolekul lähtuvalt eesmärgist kanda Trichoderma atroviride IMI 206040 (endine T. harzianum IMI 206040) direktiivi 91/414/EMÜ I lisasse. SANCO/1866/08 – rev. 6, 11. juuli 2014.

— Läbivaatamisaruanne toimeaine Trichoderma atroviride (endine T. harzianum) T-11 kohta. Koostatud alalise toiduahela ja loomatervishoiu komitee 11. juuli 2008. aasta koosolekul lähtuvalt eesmärgist kanda Trichoderma atroviride (endine T. harzianum) T-11 direktiivi 91/414/EMÜ I lisasse. SANCO/1841/08 – rev. 6, 11. juuli 2014.

— Läbivaatamisaruanne toimeaine Trichoderma harzianum T-22 kohta. Koostatud alalise toiduahela ja loomatervishoiu komitee 11. juuli 2008. aasta koosolekul lähtuvalt eesmärgist kanda Trichoderma harzianum T-22 direktiivi 91/414/EMÜ I lisasse. SANCO/1839/08 – rev. 5, 11. juuli 2014.

— Läbivaatamisaruanne toimeaine Trichoderma harzianum ITEM 908 kohta. Koostatud alalise toiduahela ja loomatervishoiu komitee 11. juuli 2008. aasta koosolekul lähtuvalt eesmärgist kanda Trichoderma harzianum ITEM 908 direktiivi 91/414/EMÜ I lisasse. SANCO/1840/08 – rev. 6, 11. juuli 2014.

— Läbivaatamisaruanne toimeaine Trichoderma asperellum T34 kohta. Koostatud alalise toiduahela ja loomatervishoiu komitee 20. novembri 2012. aasta koosolekul lähtuvalt eesmärgist kanda Trichoderma asperellum T34 direktiivi 91/414/EMÜ I lisasse. SANCO/12614/2012 – rev. 4, 20. november 2012.

— Läbivaatamisaruanne toimeaine Trichoderma atroviride tüve I-1237 kohta. Koostatud alalise toiduahela ja loomatervishoiu komitee 20. novembri 2012. aasta koosolekul lähtuvalt eesmärgist kanda Trichoderma atroviride tüvi I-1237 direktiivi 91/414/EMÜ I lisasse. SANCO/12620/2012 – rev. 4, 20. november 2012.

(10) Euroopa Toiduohutusamet. Conclusion on the peer review of the pesticide risk assessment of the active substance thymol („Järeldused toimeaine tümooli pestitsiidina kasutamise riskihindamist käsitleva vastastikuse eksperdiarvamuse kohta”). EFSA Journal 2012; 10(11): 2916 [43 lk]. doi:10.2903/j.efsa.2012.2916.

(11) Komisjoni rakendusmäärus (EL) nr 568/2013, 18. juuni 2013, millega kiidetakse heaks toimeaine tümool vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (ELT L 167, 19.6.2013, lk 33).

(12) Euroopa Toiduohutusamet. Conclusion on the peer review of the pesticide risk assessment of the active substance geraniol („Järeldused toimeaine geraniooli pestitsiidina kasutamise riskihindamist käsitleva vastastikuse eksperdiarvamuse kohta”). EFSA Journal 2012; 10(11): 2915 [44 lk]. doi:10.2903/j.efsa.2012.2915.

(13) Komisjoni rakendusmäärus (EL) nr 570/2013, 17. juuni 2013, millega kiidetakse heaks toimeaine geraniool vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse rakendusmääruse (EL) nr 540/2011 lisa (ELT L 168, 20.6.2013, lk 18).

(14) Euroopa Parlamendi ja nõukogu määrus (EÜ) nr 1107/2009, 21. oktoober 2009, taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1).

(15) Komisjoni rakendusmäärus (EL) nr 916/2014, 22. august 2014, millega kiidetakse heaks põhiaine sahharoos vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (ELT L 251, 23.8.2014, lk 16).

(16) Komisjoni otsus 2007/442/EÜ, 21. juuni 2007, nõukogu direktiivi 91/414/EMÜ I lisasse teatavate toimeainete kandmata jätmise kohta ja neid toimeaineid sisaldavate taimekaitsevahendite lubade tühistamise kohta (ELT L 166, 28.6.2007, lk 16).

(17) Nõukogu direktiiv 91/414/EMÜ, 15. juuli 1991, taimekaitsevahendite turuleviimise kohta (EÜT L 230, 19.8.1991, lk 1).

(18) Euroopa Parlamendi ja nõukogu direktiiv 2002/46/EÜ, 10. juuni 2002, toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).